(cid:1) Aglam : Aglam d tugna i d-yettawi unallas deg uḍris aseklan, ama d iwudam, ama d adeg iswi-is d acebbaḥ n uḍris, d ujbad n umeɣri. D aferdis anda amsawal yettak-d amek igga kra ama d taɣawsa, aɣersiw, adeg neɣ amdan. Aglam irennu-d ccbaḥa i uḍris, imi aglam d talɣa swayes tettwaɛqal tarist, ayagi dayen ara d-naf deg wammud-agi nneɣ, imi yugget uglam ama d win n wadeg ama d win n umdan. D ayen ara d-nwali deg imedyaten-agi ara ad d-nekkes seg wungal: « Netta d ilemẓi yekmel, yesɛa ṣṣifa, yetturebba, yesɛa lmizan n teqbaylit.» (sb 37)